חוק שיקום נרחב לחבל התקומה כאזור מיקוד לאומי וסיוע ליישובים הסמוכים אליו

{{ח:התחלה}}
{{ח:כותרת|חוק שיקום נרחב לחבל התקומה כאזור מיקוד לאומי וסיוע ליישובים הסמוכים אליו, התשפ״ה–2025}}

{{ח:פתיח-התחלה}}
{{ח:מאגר|2230735}} {{ח:תיבה|ס״ח תשפ״ה, 458|חוק שיקום נרחב לחבל התקומה כאזור מיקוד לאומי וסיוע ליישובים הסמוכים אליו|https://fs.knesset.gov.il/25/law/25_lsr_6190859.pdf}}.

''שינוי התוספות:'' {{ח:תיבה|ק״ת תשפ״ה, 1644|צו שיקום נרחב לחבל התקומה כאזור מיקוד לאומי וסיוע ליישובים הסמוכים אליו (קביעת רשימת היישובים והאזורים הסמוכים לחבל התקומה)|https://olaw.org.il/takanot/takanot-11849.pdf}}, {{ח:תיבה|2484|צו שיקום נרחב לחבל התקומה כאזור מיקוד לאומי וסיוע ליישובים הסמוכים אליו (שינוי התוספת השנייה לחוק)|https://olaw.org.il/takanot/takanot-12024.pdf}}.
{{ח:סוגר}}
{{ח:מפריד}}
{{ח:קטע2||תוכן עניינים}}

{{ח:פנימי|פרק א|פרק א׳: מטרה והגדרות}}

{{ח:פנימי|פרק ב|פרק ב׳: חבל התקומה – אזור מיקוד לאומי}}

{{ח:פנימי|פרק ג|פרק ג׳: מינהלת תקומה, תפקידיה וסמכויותיה}}

{{ח:פנימי|פרק ד|פרק ד׳: פעולות סיוע ליישובים הסמוכים לחבל התקומה}}

{{ח:פנימי|פרק ה|פרק ה׳: הוראות שונות}}

{{ח:פנימי|תוספת 1|תוספת ראשונה: {{מוקטן|רשימת היישובים בחבל התקומה}}}}

{{ח:פנימי|תוספת 2|תוספת שנייה: {{מוקטן|רשימת היישובים והאזורים הסמוכים לחבל התקומה}}}}

{{ח:קטע2|פרק א|פרק א׳: מטרה והגדרות}}

{{ח:סעיף|1|מטרה}}
{{ח:ת}} מטרותיו של חוק זה, למעט {{ח:פנימי|פרק ד|פרק ד׳}}, הן שיקומו הנרחב של חבל התקומה ופיתוחו, בכל תחומי החיים, ובכלל זה חיזוק החוסן של תושביו, עידוד צמיחה בת־קיימה, גידול דמוגרפי והקצאת משאבים הולמים להשגת מטרות אלה, כך שיהיה חבל ארץ משגשג, וזאת, בין השאר, באמצעות קביעת חבל התקומה כאזור מיקוד לאומי שהמדינה ומוסדותיה יתמקדו בשיקומו הנרחב ובאמצעות עיגון סמכויותיה ותפקידיה של מינהלת תקומה (להלן – מטרות חוק זה).

{{ח:סעיף|2|הגדרות}}
{{ח:ת}} בחוק זה –
{{ח:ת|סוג=הגדרה}} ”אזור מיקוד לאומי“ – כמשמעותו {{ח:פנימי|סעיף 3|בסעיף 3}};
{{ח:ת|סוג=הגדרה}} ”גוף ציבורי“ – כל אחד מגופים אלה:
{{ח:תתת|(1)}} ממשלת ישראל ומשרדי הממשלה, לרבות יחידותיהם ויחידות הסמך שלהם;
{{ח:תתת|(2)}} רשות מקומית;
{{ח:תתת|(3)}} תאגיד שהוקם לפי חוק;
{{ח:תתת|(4)}} תאגיד שנמצא בבעלות או בשליטה של הממשלה או של רשות מקומית, לרבות חברת בת ממשלתית או חברה עירונית;
{{ח:ת|סוג=הגדרה}} ”חבל התקומה“ – שדרות, היישובים במועצות האזוריות אשכול, חוף אשקלון, שדות נגב ושער הנגב, והאזורים בתחומי הרשויות המקומיות האמורות, שנמצאים בטווח של עד 7 קילומטרים מרצועת עזה, והכול בהתאם {{ח:חיצוני|https://www.gov.il/he/pages/dec462-2023|להחלטת הממשלה מס׳ 462 מיום כ״ט בניסן התשפ״ג (20 באפריל 2023)}} וכן בהתאם לרשימת היישובים המנויים {{ח:פנימי|תוספת 1|בתוספת הראשונה}};
{{ח:ת|סוג=הגדרה}} ”חוק שירות המדינה (מינויים)“ – {{ח:חיצוני|חוק שירות המדינה (מינויים)|חוק שירות המדינה (מינויים), התשי״ט–1959}};
{{ח:ת|סוג=הגדרה}} ”מינהלת תקומה“, ”המינהלת“ – יחידת סמך שהוקמה כמינהלת ייעודית לפי {{ח:חיצוני|https://www.gov.il/he/pages/dec980-2023|החלטת הממשלה מס׳ 980 מיום ד׳ בחשוון התשפ״ד (19 באוקטובר 2023)}};
{{ח:ת|סוג=הגדרה}} ”שיקום נרחב“ – פעולות בכלל תחומי החיים שמטרתן חזרה מלאה, מהירה ומיטבית לשגרה בחבל התקומה, וכן עידוד צמיחה ופיתוח בו, לרבות תוך ראייה כוללת שלהן, שיינקטו לטובת הרשויות המקומיות שבחבל התקומה והיישובים והתושבים בו, ובכלל זה מתן הטבות, הקצאת משאבים והשקעה במחוללי צמיחה ופיתוח, והכול לשם השגת מטרות חוק זה;
{{ח:ת|סוג=הגדרה}} ”שליטה“ – כהגדרתה {{ח:חיצוני|חוק ניירות ערך|בחוק ניירות ערך, התשכ״ח–1968}};
{{ח:ת|סוג=הגדרה}} ”תושב“ – אחד מאלה, לפי העניין, למעט לעניין {{ח:פנימי|פרק ד|פרק ד׳}}:
{{ח:תתת|(1)}} יחיד שמקום המגורים שלו בחבל התקומה;
{{ח:תתת|(2)}} עסק או תאגיד, ובכלל זה עמותה, שותפות או מלכ״ר, לעניין פעילותם בחבל התקומה;
{{ח:ת|סוג=הגדרה}} ”השר“ – שר שהממשלה הסמיכה לבצע חוק זה, למעט לעניין {{ח:פנימי|פרק ד|פרק ד׳}}.

{{ח:קטע2|פרק ב|פרק ב׳: חבל התקומה – אזור מיקוד לאומי}}

{{ח:סעיף|3|חבל התקומה – אזור מיקוד לאומי}}
{{ח:ת}} חבל התקומה יהיה אזור מיקוד לאומי שהממשלה תפעל לשיקומו הנרחב באופן מואץ, והכול בהתאם להוראות לפי חוק זה, למעט {{ח:פנימי|פרק ד|פרק ד׳}}.

{{ח:סעיף|4|סמכות לבצע פעולה לשיקום נרחב של חבל התקומה}}
{{ח:תת|(א)|(1)}} לשם יישום מטרות חוק זה, הממשלה בהחלטתה ושר משרי הממשלה בשטח משטחי הפעולה של משרדו ככל שהוא נוגע לעניין, יפעלו לביצוע פעולות לשיקום נרחב של חבל התקומה, והכול בהתאם לצורך ולנסיבות העניין.
{{ח:תתת|(2)}} פעולה לפי סעיף קטן זה תהיה נוסף על פעולות הנעשות על ידי הממשלה, או על ידי אותו משרד מתקציבו, בעבור חבל התקומה מכוח תפקידם או להטבות הניתנות על ידם לפי כל דין.
{{ח:תתת|(3)}} שר משרי הממשלה או הממשלה בהחלטתה לא יימנעו מביצוע פעולה או ממתן הטבה לפי דין אחר רק מהטעם שמתבצעות פעולות אחרות או ניתנות הטבות במסגרת יישום המדיניות האמורה {{ח:פנימי|סעיף 7|בסעיף 7(א)(2)}} ובהתאם לתקציב כאמור {{ח:פנימי|סעיף 7|בסעיף 7(א)(3)}}.
{{ח:תתת|(4)}} אין בהוראות פסקה (3) כדי לגרוע מסמכות הממשלה או מסמכות שר משרי הממשלה להימנע מביצוע פעולה או ממתן הטבה כאמור באותה פסקה, מטעמים אחרים לפי כל דין.
{{ח:תת|(ב)}} המנהל הכללי של משרד ממשלתי, שבכוונתו של השר הממונה עליו לבצע פעולה כאמור בסעיף קטן (א) מתקציב משרדו, ימסור הודעה על כך בכתב לראש מינהלת תקומה; ראש מינהלת תקומה יעביר עדכון בדבר הכוונה כאמור למנהלים הכלליים של שאר משרדי הממשלה, והמשרד הממשלתי האמור יהיה רשאי לבצע את הפעולה בתום שבעה ימי עבודה מיום העברת העדכון בידי ראש המינהלת; הוראות סעיף קטן זה לא יחולו לגבי פעולות שמבצע שר משרי הממשלה במסגרת יישום מדיניות לשיקום נרחב של חבל התקומה שגיבשה מינהלת תקומה לפי {{ח:פנימי|סעיף 7|סעיף 7(א)(1)}}.
{{ח:תת|(ג)}} שרי הממשלה ידווחו למנהל הכללי של משרד ראש הממשלה ולראש מינהלת תקומה, בכל שנה עד 1 בפברואר, על פעולות שביצעו משרדיהם בחבל התקומה לפי הוראות {{ח:פנימי|פרק ב|פרק זה}} בשנה שקדמה למועד הדיווח; מיום סיום פעולתה של מינהלת תקומה לפי {{ח:פנימי|סעיף 15|סעיף 15}}, יועבר הדיווח למשרד ראש הממשלה בלבד, וכן לגורם אחר שהממשלה הסמיכה לעניין זה לפי הוראות {{ח:פנימי|סעיף 15|סעיף 15(ב)}}, אם הוסמך.

{{ח:סעיף|5|אזור מיקוד לאומי – שיקול בהפעלת סמכות}}
{{ח:ת}} במילוי תפקידו של גוף ציבורי ובהפעלת סמכותו לפי דין בתחומי הבינוי והתשתיות בחבל התקומה או במתן הטבות, הקצאת משאבים והשקעה במחוללי צמיחה ופיתוח הנדרשים לפיתוח של חבל התקומה, ישקול הגוף הציבורי, נוסף על כל שיקול אחר שעליו לשקול לפי דין, את היותו של חבל התקומה אזור מיקוד לאומי שיש לפעול לשיקומו הנרחב, ככל שהדבר נוגע לעניין ובאופן ההולם את נסיבותיו.

{{ח:סעיף|6|תוקף}}
{{ח:תת|(א)}} הוראות {{ח:פנימי|פרק ב|פרק זה}} יעמדו בתוקפן שבע שנים מיום תחילתו של חוק זה.
{{ח:תת|(ב)}} על אף האמור בסעיף קטן (א), השר, בהסכמת ראש הממשלה ובאישור ועדת הכלכלה של הכנסת, רשאי, בצו, להאריך את תוקפן של הוראות {{ח:פנימי|פרק ב|פרק זה}} בתקופות נוספות שלא יעלו, במצטבר, על שלוש שנים, אם נוכח כי הדבר נדרש לשם מימוש מטרות חוק זה.

{{ח:קטע2|פרק ג|פרק ג׳: מינהלת תקומה, תפקידיה וסמכויותיה}}

{{ח:סעיף|7|תפקידיה וסמכויותיה של מינהלת תקומה}}
{{ח:תת|(א)}} מינהלת תקומה תפעל לקידום מטרות חוק זה וליישום שיקום נרחב של חבל התקומה, ויהיו לה לשם כך התפקידים והסמכויות שלהלן:
{{ח:תתת|(1)}} גיבוש מדיניות לשיקום נרחב של חבל התקומה, תוך שיתוף משרדי הממשלה בהיבטים הנוגעים לתחומי פעילותם ({{ח:פנימי|פרק ג|בפרק זה}} – המדיניות);
{{ח:תתת|(2)}} יישום המדיניות וביצועה בכל אחת מדרכים אלה:
{{ח:תתתת|(א)}} בידי המינהלת, באמצעות מתן הטבות והקצאת משאבים;
{{ח:תתתת|(ב)}} באמצעות משרדי הממשלה הנוגעים לעניין, בהתאם לסמכויותיהם לפי דין ובכפוף להסכמתם;
{{ח:תתת|(3)}} ניהול התקציב שהוקצה לשם יישום המדיניות ולשם מילוי שאר תפקידיה וסמכויותיה של המינהלת לפי חוק זה;
{{ח:תתת|(4)}} מתן תמריצים לעידוד הצמיחה והפעילות בחבל התקומה;
{{ח:תתת|(5)}} תיאום בין משרדי הממשלה, לשם תכנון וביצוע של פעולות ליישום מטרות חוק זה;
{{ח:תתת|(6)}} קיום מעקב ובקרה אחר עמידה ביעדים שנקבעו ואחר תוכניות ותקציבים שהוקצו לשיקום נרחב של חבל התקומה;
{{ח:תתת|(7)}} זיהוי חסמים ביישום המדיניות או במימוש השיקום הנרחב, והסרתם;
{{ח:תתת|(8)}} יצירת שיתוף פעולה לשם קידום וביצוע מטרות חוק זה עם הרשויות המקומיות בחבל התקומה, עם גופים ציבוריים נוספים או עם גורמים אחרים לרבות גורמים פילנתרופיים, עמותות, חברות לתועלת הציבור ומוסדות ללא כוונת רווח או גורמים עסקיים בפעילותם שלא למטרות רווח; שיתוף פעולה לפי פסקה זו, שנדרשת בו מעורבות של רשות מקומית מסוימת לשם יישומו, ייושם לאחר התייעצות עם ראש אותה רשות מקומית;
{{ח:תתת|(9)}} מתן ייעוץ לממשלה ולשרי הממשלה בדבר שיקום נרחב לחבל התקומה;
{{ח:תתת|(10)}} ביצוע כל פעולה אחרת הדרושה להגשמת מטרות חוק זה, אם לא הוטלה בדין על רשות אחרת.
{{ח:תת|(ב)}} לשם מתן הטבות או הקצאת משאבים מכוח הסמכויות האמורות בסעיף קטן (א)(2)(א) או (4), יקבע ראש המינהלת כללים ואמות מידה, בין השאר לעניין הגשת בקשות להטבות ולאופן הדיון בהן, אלא אם כן ההטבות ניתנות או המשאבים מוקצים בהתאם להוראות לפי דין אחר; הכללים ואמות המידה כאמור אינם טעונים פרסום ברשומות, אך יפורסמו באתר האינטרנט של מינהלת תקומה ובדרכים נוספות שעליהן יורה ראש המינהלת.
{{ח:תת|(ג)}} בביצוע תפקידיה ובהפעלת סמכויותיה לפי חוק זה, תפעל המינהלת, ככל האפשר ולפי העניין, לקיום הליכי שיתוף ציבור, ובכלל זה שיתוף הרשויות המקומיות והיישובים בחבל התקומה, וכן לקידום הליכי שיתוף ציבור באמצעות גורמים נוספים.

{{ח:סעיף|8|תקציב המינהלת}}
{{ח:תת|(א)}} תקציב מינהלת תקומה ייקבע בתחום פעולה נפרד בחוק התקציב השנתי.
{{ח:תת|(ב)}} לעניין תקציב המינהלת, יקראו את {{ח:חיצוני|חוק יסודות התקציב#סעיף 9|סעיפים 9}}, {{ח:חיצוני|חוק יסודות התקציב#סעיף 11|11}} {{ח:חיצוני|חוק יסודות התקציב#סעיף 12|ו־12 לחוק יסודות התקציב}} כך:
{{ח:תתת|(1)}} {{ח:חיצוני|חוק יסודות התקציב#סעיף 9|בסעיף 9}}, ברישה, במקום ”עם השר הנוגע בדבר או עם ממונה אחר על סעיף תקציב, לפי הענין“ יקראו ”עם ראש המינהלת שמונה לפי {{ח:פנימי|סעיף 10|סעיף 10 לחוק שיקום נרחב לחבל התקומה כאזור מיקוד לאומי וסיוע ליישובים הסמוכים אליו, התשפ״ה–2025}} (בחוק זה – ראש המינהלת)“;
{{ח:תתת|(2)}} {{ח:חיצוני|חוק יסודות התקציב#סעיף 11|בסעיף 11(א)}}, במקום ”השר הנוגע בדבר או ממונה אחר על סעיף תקציב“ יקראו ”ראש המינהלת“;
{{ח:תתת|(3)}} {{ח:חיצוני|חוק יסודות התקציב#סעיף 12|בסעיף 12(ד)}}, במקום ”השר הנוגע בדבר או ממונה אחר על סעיף תקציב“ יקראו ”ראש המינהלת“.
{{ח:תת|(ג)}} בסעיף זה –
{{ח:תת|סוג=הגדרה}} ”חוק יסודות התקציב“ – {{ח:חיצוני|חוק יסודות התקציב|חוק יסודות התקציב, התשמ״ה–1985}};
{{ח:תת|סוג=הגדרה}} ”חוק התקציב השנתי“ – כמשמעותו {{ח:חיצוני|חוק יסודות התקציב|בחוק יסודות התקציב}};
{{ח:תת|סוג=הגדרה}} ”תחום פעולה“ – כהגדרתו בחוק התקציב השנתי.

{{ח:סעיף|9|תחולה לעניין יישוב חדש}}
{{ח:תת|(א)}} ההוראות לפי חוק זה, למעט {{ח:פנימי|פרק ד|פרק ד׳}}, יחולו גם לגבי יישוב חדש בחבל התקומה שנכלל בצו לפי {{ח:פנימי|סעיף 2|סעיף 2}} לפקודת המועצות המקומיות 5, לאחר יום תחילתו של חוק זה, החל ממועד פרסום הצו; ואולם פעולות שיקום נרחב לעניין יישוב חדש כאמור יבוצעו לאחר בחינת סוג המשאבים וההטבות והיקפן, כך שיוקצו או יינתנו באופן ההולם את קידום מטרות חוק זה, ובשים לב להיותו של היישוב יישוב חדש.
{{ח:תת|(ב)}} לעניין החלת ההוראות לפי חוק זה כאמור בסעיף קטן (א), יראו כיישוב חדש גם שטח שנכלל בתוכנית ליישוב חדש, לאחר יום תחילתו של חוק זה, החל מהמועד שבו פורסמה הודעה ברשומות לפי {{ח:חיצוני|חוק התכנון והבנייה#סעיף 117|סעיף 117 לחוק התכנון והבנייה, התשכ״ה–1965}}, על אישור תוכנית כאמור; בסעיף קטן זה, ”תוכנית“ – תוכנית הכוללת הוראות המאפשרות מתן היתר בנייה או ביצוע עבודה לפיהן בלא אישור תוכנית נוספת טרם מתן ההיתר או ביצוע העבודה.

{{ח:סעיף|10|ראש המינהלת ועובדי המינהלת}}
{{ח:תת|(א)}} הממשלה תמנה, לפי הצעת השר, את ראש מינהלת תקומה, לפי הוראות {{ח:חיצוני|חוק שירות המדינה (מינויים)|חוק שירות המדינה (מינויים)}}; הודעה על מינוי כאמור תפורסם ברשומות.
{{ח:תת|(ב)}} ראש המינהלת ועובדי המינהלת יהיו עובדי המדינה ויחולו עליהם הוראות {{ח:חיצוני|חוק שירות המדינה (מינויים)|חוק שירות המדינה (מינויים)}}; עובדי המינהלת יפעלו לפי הוראות ראש המינהלת ובפיקוחו.
{{ח:תת|(ג)}} ראש המינהלת ממונה על ביצוע תפקידי המינהלת לפי חוק זה והוא יהיה כפוף במישרין לשר.

{{ח:סעיף|11|עסקאות המינהלת}}
{{ח:ת}} לשם ביצוע הוראות חוק זה למעט {{ח:פנימי|פרק ד|פרק ד׳}}, מורשה ראש מינהלת תקומה, יחד עם חשב המינהלת, לייצג את הממשלה בעסקאות כאמור {{ח:חיצוני|חוק נכסי המדינה#סעיף 4|בסעיפים 4}} {{ח:חיצוני|חוק נכסי המדינה#סעיף 5|ו־5 לחוק נכסי המדינה, התשי״א–1951}}, למעט עסקאות במקרקעין, ולחתום בשם המדינה על מסמכים הנוגעים לעסקאות כאמור.

{{ח:סעיף|12|דיווח על יישום המדיניות}}
{{ח:ת}} בלי לגרוע מחובת הדיווח לפי {{ח:פנימי|סעיף 4|סעיף 4(ג)}}, המנהל הכללי של משרד ממשלתי ידווח לראש מינהלת תקומה, בכל שנה ב־1 באוגוסט וב־1 בפברואר, על פעולות שביצע המשרד לפי {{ח:פנימי|פרק ג|פרק זה}} ליישום המדיניות בששת החודשים שקדמו למועד הדיווח.

{{ח:סעיף|13|דרישת מידע}}
{{ח:תת|(א)}} בלי לגרוע מכל סמכות הנתונה למינהלת תקומה, עובד המינהלת שהסמיך לכך ראש המינהלת, רשאי, לשם מילוי תפקידיה של המינהלת, לדרוש מגוף ציבורי העוסק בעניין הנוגע לתחומי פעילותה, למסור לו כל ידיעה, מסמך, דין וחשבון או פלט כהגדרתו {{ח:חיצוני|חוק המחשבים|בחוק המחשבים, התשנ״ה–1995}}, הנוגעים לתפקידיה ולסמכויותיה לפי הוראות חוק זה, למעט נתונים שהם מידע אישי כהגדרתו {{ח:חיצוני|חוק הגנת הפרטיות|בחוק הגנת הפרטיות, התשמ״א–1981}}, או מידע שמסירתו אסורה לפי כל דין.
{{ח:תת|(ב)}} מי שנדרש למסור מידע כאמור בסעיף קטן (א), ימסור את המידע בתוך התקופה שנקבעה בדרישה ובאופן הקבוע בה.

{{ח:סעיף|14|פרסום}}
{{ח:ת}} ראש מינהלת תקומה יפרסם באתר האינטרנט של המינהלת, עד 1 באפריל בכל שנה, נוסף על חובתו לפי כל דין, דוח שנתי הכולל נתונים ומידע על פעילותה של המינהלת בשנה שקדמה לשנת מועד הפרסום ובכלל זה מידע בדבר עמידה ביעדים שגיבשה המינהלת ליישום מדיניותה באותה שנה.

{{ח:סעיף|15|סיום פעולת המינהלת}}
{{ח:תת|(א)}} מינהלת תקומה תפעל עד יום י״ג בטבת התשפ״ט (31 בדצמבר 2028); השר, באישור הממשלה ובאישור ועדת הכלכלה של הכנסת, רשאי להאריך, בצו, את תקופת פעולתה של המינהלת בתקופות נוספות שלא יעלו, במצטבר, על שש שנים, אם ראה כי הדבר נדרש לשם יישום מטרות חוק זה.
{{ח:תת|(ב)}} חדלה מינהלת תקומה לפעול כאמור בסעיף קטן (א), רשאית הממשלה להסמיך גורם אחר לבצע תפקיד מתפקידיה שביצועו טרם הושלם או להפעיל סמכות מסמכויותיה של המינהלת, ככל שהדבר נדרש לשם כך, וכן לתת לאותו גורם הוראות נוספות הדרושות לשם כך, ובכלל זה לשם המשך תיאום ובקרה על מתן הטבות ועל ביצוע פעולות בידי משרדי הממשלה מכוח הוראות {{ח:פנימי|פרק ב|פרקים ב׳}} {{ח:פנימי|פרק ג|ו־ג׳}}; הודעה על הסמכה לפי סעיף קטן זה תפורסם ברשומות.

{{ח:קטע2|פרק ד|פרק ד׳: פעולות סיוע ליישובים הסמוכים לחבל התקומה}}

{{ח:סעיף|16|{{ח:פנימי|פרק ד|פרק ד׳}} – מטרה}}
{{ח:ת}} מטרתו של {{ח:פנימי|פרק ד|פרק זה}} להקצות משאבים לשם פעולות סיוע ביישובים או באזורים המנויים {{ח:פנימי|תוספת 2|בתוספת השנייה}}, הסמוכים לחבל התקומה, שנפגעו ממתקפת הפתע הרצחנית שביצע ארגון חמאס יחד עם ארגוני טרור נוספים ברצועת עזה נגד מדינת ישראל ({{ח:פנימי|פרק ד|בפרק זה}} – אירועי 7 באוקטובר 2023).

{{ח:סעיף|17|{{ח:פנימי|פרק ד|פרק ד׳}} – הגדרות}}
{{ח:ת}} {{ח:פנימי|פרק ד|בפרק זה}} –
{{ח:ת|סוג=הגדרה}} ”פעולות סיוע“ – פעולות שיקום ופיתוח, ובכלל זה מתן הטבות, הקצאת משאבים והשקעה במחוללי צמיחה ופיתוח;
{{ח:ת|סוג=הגדרה}} ”השר“ – ראש הממשלה או שר אחר שהממשלה הסמיכה לעניין {{ח:פנימי|פרק ד|פרק זה}}.

{{ח:סעיף|18|פעולות סיוע}}
{{ח:תת|(א)}} לשם יישום {{ח:חיצוני|https://www.gov.il/he/pages/dec2336-2024|החלטת הממשלה מס׳ 2336 מיום כ״ט בתשרי התשפ״ה (31 באוקטובר 2024)}} ולשם קביעת פעולות סיוע לגבי היישובים והאזורים הסמוכים לחבל התקומה שנפגעו בשל אירועי 7 באוקטובר 2023, תקבע הממשלה בהחלטתה את אלה:
{{ח:תתת|(1)}} רשימה של היישובים או האזורים כאמור ואמות מידה להכללתם ברשימה;
{{ח:תתת|(2)}} פעולות סיוע שיבצעו משרדי הממשלה, בהתאם לתפקידיהם וסמכויותיהם לפי דין, לטובת הרשויות המקומיות ביישובים או באזורים כאמור ותושביהם.
{{ח:תת|(ב)}} פעולות הסיוע ייקבעו ויינתנו בהתאם לצורכיהם של היישובים והאזורים הסמוכים לחבל התקומה, לרמת הפגיעה בהם בשל אירועי 7 באוקטובר 2023 ולמאפיינים הייחודיים לכל יישוב או אזור, והכול כפי שתקבע הממשלה בהחלטתה לעניין זה.
{{ח:תת|(ג)}} הממשלה לא תימנע מקביעת יישוב או אזור ברשימת היישובים, שמתקיימות לגביו אמות המידה כאמור בסעיף קטן (א)(1), או מקביעה וביצוע של פעולות סיוע ביישוב או באזור כאמור, רק מהטעם שאותו יישוב נמצא בתחום השיפוט של רשות מקומית שהיא חלק מחבל התקומה, ובלבד שאין בפעולות הסיוע משום כפל מימון עם הטבה או משאבים שניתנו או הוקצו לפי הוראות אחרות בחוק זה.

{{ח:סעיף|19|תקציב לפעולות סיוע}}
{{ח:ת}} לשם ביצוע פעולות סיוע שנקבעו לפי {{ח:פנימי|סעיף 18|סעיף 18(א)(2)}}, תקצה הממשלה תקציב בהתאם למפורט בהחלטת הממשלה לעניין זה.

{{ח:סעיף|20|{{ח:פנימי|פרק ד|פרק ד׳}} – ביצוע}}
{{ח:תת|(א)}} השר ממונה על ביצוע {{ח:פנימי|פרק ד|פרק זה}}.
{{ח:תת|(ב)}} בתוך 14 ימים מיום תחילתו של חוק זה, יקבע השר, בצו, {{ח:פנימי|תוספת 2|בתוספת השנייה}}, את רשימת היישובים והאזורים לעניין {{ח:פנימי|פרק ד|פרק זה}}, בהתאם להחלטת הממשלה כאמור {{ח:פנימי|סעיף 18|בסעיף 18(א)(1)}}.
{{ח:תת|(ג)}} השר רשאי לשנות, בצו, את {{ח:פנימי|תוספת 2|התוספת השנייה}}, בהתאם להחלטת הממשלה שתתקבל לעניין זה; צו כאמור להסרת יישוב או אזור {{ח:פנימי|תוספת 2|מהתוספת השנייה}} טעון אישור ועדת הכלכלה של הכנסת.
{{ח:תת|(ד)}} הממשלה תקבל החלטה לפי {{ח:פנימי|סעיף 18|סעיף 18(א)(2)}} בתוך שלושה חודשים מיום תחילתו של חוק זה.

{{ח:סעיף|21|{{ח:פנימי|פרק ד|פרק ד׳}} – דיווח לכנסת – הוראת שעה}}
{{ח:ת}} השר ידווח לוועדת הכלכלה של הכנסת, אחת לשנה במשך ארבע שנים מיום תחילתו של חוק זה, על פעולות הסיוע שבוצעו לפי החלטת הממשלה כאמור {{ח:פנימי|סעיף 18|בסעיף 18(א)(2)}} ועל הקצאת התקציב לשם כך לפי {{ח:פנימי|סעיף 19|סעיף 19}} ומימושו; דיווח ראשון לפי סעיף זה יימסר בתום שישה חודשים מיום תחילתו של חוק זה או בסמוך למועד האמור.

{{ח:קטע2|פרק ה|פרק ה׳: הוראות שונות}}

{{ח:סעיף|22|שמירת דינים וסמכויות}}
{{ח:תת|(א)}} הוראות חוק זה באות להוסיף על הוראות כל דין.
{{ח:תת|(ב)}} אין בסמכויות הנתונות למינהלת תקומה לפי חוק זה כדי לגרוע מסמכויות הנתונות לאחר לפי כל דין.

{{ח:סעיף|23|ביצוע ותקנות}}
{{ח:ת}} השר ממונה על ביצוע חוק זה, למעט {{ח:פנימי|פרק ד|פרק ד׳}}, והוא רשאי להתקין תקנות לביצועו.

{{ח:סעיף|24|דיווח לכנסת}}
{{ח:ת}} השר יגיש לוועדת הכלכלה של הכנסת, אחת לשנה עד 1 באפריל החל משנת 2026, את אלה:
{{ח:תת|(1)}} דוח לעניין פעולות לשיקום נרחב שביצעו משרדי הממשלה בחבל התקומה לפי הוראות {{ח:פנימי|פרק ב|פרק ב׳}} בשנה שקדמה למועד הדיווח, בהתאם לדיווחים שמסרו שרי הממשלה לראש מינהלת תקומה לפי הוראות {{ח:פנימי|סעיף 4|סעיף 4(ג)}};
{{ח:תת|(2)}} הדוח השנתי שפרסמה המינהלת לפי הוראות {{ח:פנימי|סעיף 14|סעיף 14}}.

{{ח:סעיף|25|הוראת שעה לעניין ההגדרה ”תושב“}}
{{ח:תת|(א)}} על אף האמור בהגדרה ”תושב“, יראו לעניין חוק זה, למעט לעניין {{ח:פנימי|פרק ד|פרק ד׳}}, כתושב גם יחיד שמקום מגוריו ערב יום כ״ב בתשרי התשפ״ד (7 באוקטובר 2023) היה באחד מיישובי חבל התקומה, וביום תחילתו של חוק זה אינו מתגורר באופן זמני בחבל התקומה, בשל נסיבות שהממשלה הכירה בהן בהחלטתה ובהתאם לתנאים ולפרק הזמן שהממשלה או גורם אחר שהסמיכה לכך החליטו על כך, וכל עוד ההכרה בנסיבות אלה עומדת בתוקפה.
{{ח:תת|(ב)}} מינהלת תקומה תפרסם באתר האינטרנט שלה את הנסיבות ופרקי הזמן שהוכרו לשהייה באופן זמני מחוץ לחבל התקומה, בהתאם להחלטות שהתקבלו כאמור בסעיף קטן (א).

{{ח:סעיף|26|תחילה והוראת שעה לעניין הגנת הפרטיות}}
{{ח:תת|(א)}} תחילתו של {{ח:פנימי|סעיף 13|סעיף 13(א)}} ביום תחילתו של {{ח:חיצוני|https://fs.knesset.gov.il/25/law/25_lsr_4810658.pdf|חוק הגנת הפרטיות (תיקון מס׳ 13), התשפ״ד–2024}}, כאמור {{ח:חיצוני|https://fs.knesset.gov.il/25/law/25_lsr_4810658.pdf|בסעיף 74(א) לאותו חוק}} (להלן – יום תחילת {{ח:חיצוני|https://fs.knesset.gov.il/25/law/25_lsr_4810658.pdf|תיקון מס׳ 13}}).
{{ח:תת|(ב)}} בתקופה שמיום תחילתו של חוק זה עד יום תחילת {{ח:חיצוני|https://fs.knesset.gov.il/25/law/25_lsr_4810658.pdf|תיקון מס׳ 13}}, יקראו את {{ח:פנימי|סעיף 13|סעיף 13(א)}} כך שבמקום ”מידע אישי כהגדרתו {{ח:חיצוני|חוק הגנת הפרטיות|בחוק הגנת הפרטיות, התשמ״א–1981}}“ יבוא ”מידע כהגדרתו {{ח:חיצוני|חוק הגנת הפרטיות#סעיף 7|בסעיף 7 לחוק הגנת הפרטיות, התשמ״א–1981}}, ידיעה על ענייניו הפרטיים של אדם אף שאינם בגדר מידע כאמור,“.

{{ח:סעיף|27|הוראות מעבר}}
{{ח:תת|(א)}} לעניין {{ח:פנימי|סעיף 2|ההגדרה ”השר“ שבסעיף 2}}, יראו את השר שקבעה הממשלה כשר האחראי לתחומי הפעילות של מינהלת תקומה {{ח:חיצוני|https://www.gov.il/he/pages/dec2365-2024|בהחלטת הממשלה מס׳ 2365 מיום ה׳ בחשוון התשפ״ה (6 בנובמבר 2024)}}, כשר הממונה על ביצוע חוק זה.
{{ח:תת|(ב)}} לעניין שנת 2024, דיווח לפי {{ח:פנימי|סעיף 4|סעיף 4(ג)}} על פעולות שביצעו משרדי הממשלה באותה שנה, יועבר לראש המינהלת ולמנהל הכללי של משרד ראש הממשלה בתוך 60 ימים מיום תחילתו של חוק זה.
{{ח:תת|(ג)}} לשם קיום התחייבויות קודמות שניתנו למועצה האזורית שדות נגב ובמסגרת השיקום הנרחב, תעביר המינהלת למועצה האזורית האמורה, בתוך 60 ימים מיום תחילתו של חוק זה, באופן חד־פעמי, 10 מיליון שקלים חדשים.
{{ח:תת|(ד)}} יראו את ראש מינהלת תקומה שכיהן ערב יום תחילתו של חוק זה, כמי שמונה לפי {{ח:פנימי|סעיף 10|סעיף 10}}, והוא ימשיך לכהן מיום תחילתו של חוק זה ועד תום תקופת כהונתו.
{{ח:תת|(ה)}} בתקופה שמיום תחילתו של חוק זה ועד יום י״א בטבת התשפ״ו (31 בדצמבר 2025), יתמנו עובדי המינהלת בפטור מלא ממכרז לפי הוראות {{ח:חיצוני|חוק שירות המדינה (מינויים)|חוק שירות המדינה (מינויים)}}, בהתאם לתנאים שקבעה ועדת שירות המדינה כמשמעותה {{ח:חיצוני|חוק שירות המדינה (מינויים)|בחוק האמור}}, בהחלטתה מיום י״ד בחשוון התשפ״ד (29 באוקטובר 2023).

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 2|סעיף 2}}, ההגדרה ”חבל התקומה“)}}}}
{{ח:קטע3||רשימת היישובים בחבל התקומה}}

{{ח:סעיף*|(1)||עוגן=תוספת 1 פרט 1}}
{{ח:ת}} אבשלום;

{{ח:סעיף*|(2)||עוגן=תוספת 1 פרט 2}}
{{ח:ת}} אור הנר;

{{ח:סעיף*|(3)||עוגן=תוספת 1 פרט 3}}
{{ח:ת}} איבים;

{{ח:סעיף*|(4)||עוגן=תוספת 1 פרט 4}}
{{ח:ת}} ארז;

{{ח:סעיף*|(5)||עוגן=תוספת 1 פרט 5}}
{{ח:ת}} בארי;

{{ח:סעיף*|(6)||עוגן=תוספת 1 פרט 6}}
{{ח:ת}} גבים;

{{ח:סעיף*|(7)||עוגן=תוספת 1 פרט 7}}
{{ח:ת}} גברעם;

{{ח:סעיף*|(8)||עוגן=תוספת 1 פרט 8}}
{{ח:ת}} דקל;

{{ח:סעיף*|(9)||עוגן=תוספת 1 פרט 9}}
{{ח:ת}} זיקים;

{{ח:סעיף*|(10)||עוגן=תוספת 1 פרט 10}}
{{ח:ת}} זמרת;

{{ח:סעיף*|(11)||עוגן=תוספת 1 פרט 11}}
{{ח:ת}} חולית;

{{ח:סעיף*|(12)||עוגן=תוספת 1 פרט 12}}
{{ח:ת}} יבול;

{{ח:סעיף*|(13)||עוגן=תוספת 1 פרט 13}}
{{ח:ת}} יד מרדכי;

{{ח:סעיף*|(14)||עוגן=תוספת 1 פרט 14}}
{{ח:ת}} יכיני;

{{ח:סעיף*|(15)||עוגן=תוספת 1 פרט 15}}
{{ח:ת}} ישע;

{{ח:סעיף*|(16)||עוגן=תוספת 1 פרט 16}}
{{ח:ת}} יתד;

{{ח:סעיף*|(17)||עוגן=תוספת 1 פרט 17}}
{{ח:ת}} כיסופים;

{{ח:סעיף*|(18)||עוגן=תוספת 1 פרט 18}}
{{ח:ת}} כפר מימון;

{{ח:סעיף*|(19)||עוגן=תוספת 1 פרט 19}}
{{ח:ת}} כפר עזה;

{{ח:סעיף*|(20)||עוגן=תוספת 1 פרט 20}}
{{ח:ת}} כרמייה;

{{ח:סעיף*|(21)||עוגן=תוספת 1 פרט 21}}
{{ח:ת}} כרם שלום;

{{ח:סעיף*|(22)||עוגן=תוספת 1 פרט 22}}
{{ח:ת}} מבטחים;

{{ח:סעיף*|(23)||עוגן=תוספת 1 פרט 23}}
{{ח:ת}} מבקיעים;

{{ח:סעיף*|(24)||עוגן=תוספת 1 פרט 24}}
{{ח:ת}} מגן;

{{ח:סעיף*|(25)||עוגן=תוספת 1 פרט 25}}
{{ח:ת}} מפלסים;

{{ח:סעיף*|(26)||עוגן=תוספת 1 פרט 26}}
{{ח:ת}} נחל עוז;

{{ח:סעיף*|(27)||עוגן=תוספת 1 פרט 27}}
{{ח:ת}} נירים;

{{ח:סעיף*|(28)||עוגן=תוספת 1 פרט 28}}
{{ח:ת}} ניר יצחק;

{{ח:סעיף*|(29)||עוגן=תוספת 1 פרט 29}}
{{ח:ת}} ניר עוז;

{{ח:סעיף*|(30)||עוגן=תוספת 1 פרט 30}}
{{ח:ת}} ניר עם;

{{ח:סעיף*|(31)||עוגן=תוספת 1 פרט 31}}
{{ח:ת}} נתיב העשרה;

{{ח:סעיף*|(32)||עוגן=תוספת 1 פרט 32}}
{{ח:ת}} סופה;

{{ח:סעיף*|(33)||עוגן=תוספת 1 פרט 33}}
{{ח:ת}} סעד;

{{ח:סעיף*|(34)||עוגן=תוספת 1 פרט 34}}
{{ח:ת}} עין הבשור;

{{ח:סעיף*|(35)||עוגן=תוספת 1 פרט 35}}
{{ח:ת}} עין השלושה;

{{ח:סעיף*|(36)||עוגן=תוספת 1 פרט 36}}
{{ח:ת}} עלומים;

{{ח:סעיף*|(37)||עוגן=תוספת 1 פרט 37}}
{{ח:ת}} עמיעוז;

{{ח:סעיף*|(38)||עוגן=תוספת 1 פרט 38}}
{{ח:ת}} פרי גן;

{{ח:סעיף*|(39)||עוגן=תוספת 1 פרט 39}}
{{ח:ת}} רעים;

{{ח:סעיף*|(40)||עוגן=תוספת 1 פרט 40}}
{{ח:ת}} שדי אברהם;

{{ח:סעיף*|(41)||עוגן=תוספת 1 פרט 41}}
{{ח:ת}} שדרות;

{{ח:סעיף*|(42)||עוגן=תוספת 1 פרט 42}}
{{ח:ת}} שובה;

{{ח:סעיף*|(43)||עוגן=תוספת 1 פרט 43}}
{{ח:ת}} שוקדה;

{{ח:סעיף*|(44)||עוגן=תוספת 1 פרט 44}}
{{ח:ת}} שלומית;

{{ח:סעיף*|(45)||עוגן=תוספת 1 פרט 45}}
{{ח:ת}} תושייה;

{{ח:סעיף*|(46)||עוגן=תוספת 1 פרט 46}}
{{ח:ת}} תלמי יוסף;

{{ח:סעיף*|(47)||עוגן=תוספת 1 פרט 47}}
{{ח:ת}} תקומה.

{{ח:קטע2|תוספת 2|תוספת שנייה}}
{{ח:קטע4||{{ח:הערה|({{ח:פנימי|סעיף 16|סעיפים 16}} {{ח:פנימי|סעיף 20|ו־20}})}}}}
{{ח:קטע3||רשימת היישובים והאזורים הסמוכים לחבל התקומה}}

{{ח:סעיף*|(1)||תיקון: ק״ת תשפ״ה|עוגן=תוספת 2 פרט 1}}
{{ח:ת}} אוהד;

{{ח:סעיף*|(2)||תיקון: ק״ת תשפ״ה|עוגן=תוספת 2 פרט 2}}
{{ח:ת}} אופקים;

{{ח:סעיף*|(3)||תיקון: ק״ת תשפ״ה|עוגן=תוספת 2 פרט 3}}
{{ח:ת}} אורים;

{{ח:סעיף*|(4)||תיקון: ק״ת תשפ״ה|עוגן=תוספת 2 פרט 4}}
{{ח:ת}} אשקלון;

{{ח:סעיף*|(5)||תיקון: ק״ת תשפ״ה|עוגן=תוספת 2 פרט 5}}
{{ח:ת}} בית הגדי;

{{ח:סעיף*|(6)||תיקון: ק״ת תשפ״ה|עוגן=תוספת 2 פרט 6}}
{{ח:ת}} בני נצרים;

{{ח:סעיף*|(7)||תיקון: ק״ת תשפ״ה|עוגן=תוספת 2 פרט 7}}
{{ח:ת}} ברור חיל;

{{ח:סעיף*|(8)||תיקון: ק״ת תשפ״ה|עוגן=תוספת 2 פרט 8}}
{{ח:ת}} גבולות;

{{ח:סעיף*|(9)||תיקון: ק״ת תשפ״ה|עוגן=תוספת 2 פרט 9}}
{{ח:ת}} גבעולים;

{{ח:סעיף*|(10)||תיקון: ק״ת תשפ״ה|עוגן=תוספת 2 פרט 10}}
{{ח:ת}} דורות;

{{ח:סעיף*|(11)||תיקון: ק״ת תשפ״ה|עוגן=תוספת 2 פרט 11}}
{{ח:ת}} זרועה;

{{ח:סעיף*|(12)||תיקון: ק״ת תשפ״ה|עוגן=תוספת 2 פרט 12}}
{{ח:ת}} יושיביה;

{{ח:סעיף*|(13)||תיקון: ק״ת תשפ״ה|עוגן=תוספת 2 פרט 13}}
{{ח:ת}} מלילות;

{{ח:סעיף*|(14)||תיקון: ק״ת תשפ״ה|עוגן=תוספת 2 פרט 14}}
{{ח:ת}} מסלול;

{{ח:סעיף*|(15)||תיקון: ק״ת תשפ״ה|עוגן=תוספת 2 פרט 15}}
{{ח:ת}} מעגלים;

{{ח:סעיף*|(16)||תיקון: ק״ת תשפ״ה|עוגן=תוספת 2 פרט 16}}
{{ח:ת}} נווה;

{{ח:סעיף*|(17)||תיקון: ק״ת תשפ״ה|עוגן=תוספת 2 פרט 17}}
{{ח:ת}} נתיבות;

{{ח:סעיף*|(18)||תיקון: ק״ת תשפ״ה|עוגן=תוספת 2 פרט 18}}
{{ח:ת}} פדויים;

{{ח:סעיף*|(19)||תיקון: ק״ת תשפ״ה|עוגן=תוספת 2 פרט 19}}
{{ח:ת}} פטיש;

{{ח:סעיף*|(20)||תיקון: ק״ת תשפ״ה|עוגן=תוספת 2 פרט 20}}
{{ח:ת}} צאלים;

{{ח:סעיף*|(21)||תיקון: ק״ת תשפ״ה|עוגן=תוספת 2 פרט 21}}
{{ח:ת}} צוחר;

{{ח:סעיף*|(21א)||תיקון: ק״ת תשפ״ה־2|עוגן=תוספת 2 פרט 21א}}
{{ח:ת}} רוחמה;

{{ח:סעיף*|(22)||תיקון: ק״ת תשפ״ה|עוגן=תוספת 2 פרט 22}}
{{ח:ת}} שדה ניצן;

{{ח:סעיף*|(23)||תיקון: ק״ת תשפ״ה|עוגן=תוספת 2 פרט 23}}
{{ח:ת}} שיבולים;

{{ח:סעיף*|(24)||תיקון: ק״ת תשפ״ה|עוגן=תוספת 2 פרט 24}}
{{ח:ת}} שרשרת;

{{ח:סעיף*|(25)||תיקון: ק״ת תשפ״ה|עוגן=תוספת 2 פרט 25}}
{{ח:ת}} תלמי אליהו.

{{ח:חתימות|התקבל בכנסת ביום ב׳ בניסן התשפ״ה (31 במרץ 2025).}}
* '''בנימין נתניהו'''
ראש הממשלה
* '''זאב אלקין'''
שר נוסף במשרד האוצר
* '''יצחק הרצוג'''
נשיא המדינה
* '''אמיר אוחנה'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]